jkorsvik/nowiki_second_scrape_merged huggingface dataset:
Police nationale

Police nationale er Frankrikes sivile politistyrke, med hovedansvar for byer og større tettsteder. Styrken er underlagt det franske innenriksministeriet og har omkring  145 699 ansatte (april 2008).


== Politigrader ==


=== Polititjenestemenn og sikkerhetsassistenter ===
Den grunnleggende utdanningen til polititjenestemann (corps d'encadrement et d'application) er en 11 måneders lang utdanning ved en politiskole. Opptakskravet er generell studiekompetanse. For sikkerhetsassistenter, adjoints de sécurité, stilles ingen spesiell utdanningskrav. De utdannes unner 14 uker. 


=== Ledende polititjenestemenn ===
Utdanningen for ledende polititjenstemenn (corps de commandement) er en 18 måneders lang utdanning ved politihøgskolen École nationale supérieure des officiers de police (ENSOP). Av studentene skal 50 % ha en bachelorgrad i jus; 20 % skal være politibetjenter; 20 % skal være politiførstebetjent; 10 % skal være politioverbetjenter.


=== Politiembetsmenn ===
Utdanningen for politiembetsmenn (corps de conception et de direction) er en to år lang utdanning ved politihøgskolen École nationale supérieure de la police (ENSP).  Av studentene skal 50 % ha en mastergrad i jus; 20 % skal være sivile embetsmenn eller  offiserer; 20 % skal være politiadjutanter; 10 % skal være politiinspektører (ledende polititjenestemann).


=== Ledende embetsmenn ===
Ledende embetsmenn i Politidirektoratet utnevnes på åremål fra politiembetsmennene. Politidirektøren hører normalt til fylkesmannskarrieren.


== Se også ==
Gendarmerie nationale
Compagnies républicaines de sécurité


== Eksterne lenker ==
Offisielt nettsted 
(en) Police Nationale – kategori av bilder, video eller lyd på Commons 
(en) Police nationale (France) – galleri av bilder, video eller lyd på Commons
Organic

Organic (født Martin Mathisen i 1978) er en norsk rap-arist som ble norgeskjent med låta "Big Brother" i 2001. Den lå i ni uker på VG-lista Top 20, hvorav fire uker på førsteplass. Låta var skrevet og produsert av Lars Undli og ble brukt som intro i den første norske versjonen av realityserien Big Brother. Låta ble nominert i klassen «Årets låt 2001» under Spellemannprisen 2002. Sangen er på hans debutalbum Tha Formula fra 2001. Låta ble også utgitt på samlealbumet Big Brother Norge.
I 2001 ble han nominert til HitAwards i klassen «Årets norske mannlige artist».


== Referanser ==
Gendarmerie nationale

Gendarmerie nationale er Frankrikes nasjonale gendarmeri, og opprettholder lov og orden ved siden av det sivile politiet, Police nationale. Gendarmeriet har sin historie tilbake til 1791 og hadde i 2007 mer enn 105 975 ansatte.Organisatorisk tilhører det Frankrikes militære styrker, men for operasjoner på fransk territorium er det underlagt innenriksministeriet. Mens det sivile politiet har hovedansvar for byer og større tettsteder, er det gendarmeriets oppgave å håndheve lov og orden på den franske landsbygda. I tillegg har Gendarmerie nationale en rekke spesialavdelinger med blant annet fly og helikoptre, sjøpoliti, opprørspoliti, taktiske enheter, seremonielle enheter og vaktpoliti.


== Grader ==


=== Generalitetet ===


=== Stabsoffiserer ===


=== Kompanioffiserer ===


=== Befal ===


=== Vervede ===


== Referanser ==


== Eksterne lenker ==
Offisielt nettsted 
Offisielt nettsted 
(en) Gendarmerie (France) – kategori av bilder, video eller lyd på Commons 
(en) Gendarmerie nationale – galleri av bilder, video eller lyd på Commons
Kampot (provins)

Kampot (khmer: កំពត) er en provins sør i Kambodsja som grenser mot Thailandgulfen i sør. Provinsen deler grenser med fem andre provinser, Sihanoukville i vest, Koh Kong i nordvest, Kampong Spoe i nord, Takeo i øst og Kep i sør.
Hovedstaden, som også heter Kampot, var åsted for et større slag under Vietnamkrigen og borgerkrigen i Kambodsja våren 1974. Røde Khmer vant slaget og fikk dermed et utgangspunkt for å legge større deler av landet under seg. 
En av provinsens mest kjente attraksjoner er Bokor Hill Station, en fraflyttet by bygget av franskmennene i kolonitiden.


== Administrativ inndeling ==
Kampot er delt inn i åtte distrikter, som igjen er delt inn i 92 kommuner og 477 landsbyer.

0701 Angkor Chey -​អង្គរជ្រៃ
0702 Banteay Meas -​បន្ទាយមាស
0703 Chhuk -​ឈូក
0704 Chum Kiri -​ជុំគីរី
0705 Dang Tong – ដងទង
0706 Kampong Trach – កំពង់ត្រាច
0707 Kampot -​កំពត
0708 Kampong Bay -​កំពង់បាយ
The Lily of the Valley

«The Lily of the Valley» er en amerikansk populærmusikksang fra 1917, skrevet av L. Wolfe Gilbert og Anatole Friedland.


== Innspillinger ==
Emerson Dance Orchestra. Utgitt på 78-platen Emerson 7244
Henry Lewis. Utgitt på 78-platen Emerson 7197
Homer Rodeheaver. Utgitt på 78-platen Silvertone 3817


== «KNS» ==
Sangen ble også anvendt i ei norsk revyvise fra 1917, «KNS», hvor teksten ble skrevet av Per Kvist. Forfatteren Nordahl Grieg syntes den var så godt skrevet at han tok den med i sitt skuespill, Vår og ære og vår makt.Teksten handler om en person fra jobbetiden i slutten av den første verdenskrig, Rosenkrantz von Nilsen, som har blitt så «fin». Han drikker «schtåltrådvin» og hilser ikke lenger på pappaen sin. Rosenkrantz von Nilsen er kjent fra Speilen og fra Pilsen, er medlem av Kongelig norsk seilforening (KNS), men får en annen til å seile båten sin.


== Innspillinger ==
Victor Bernau. Utgitt på 78-platen Gramophone X 1142
Rolf Just Nilsen. Utgitt på den doble LP-platen Jeg har mitt hjerte i Oslo (Talent TLP 6001) i 1979
Lars Lillo-Stenberg. Utgitt på CD-platen Oslo (Sonet CD 159 480-2) i 1990


== Referanser ==
Beate Ellingsen

Beate Ellingsen (født 28. oktober 1950 i Oslo) er en norsk interiørarkitekt og møbeldesigner som driver eget firma i Oslo.Hun er utdannet med artium fra Oslo katedralskole, handelsbrev fra Wangs Handelsskole, snekkerlinje fra videregående skole, og diplom fra avdelingen for interiørarkitektur ved SHKS 1977. Hun var ansatt hos arkitektene Lund & Slaatto 1977–88, og etablerte deretter eget firma. 
Firmaet har blant annet levert interiør til Oslo Tinghus, de norske ambassadene i Riga (1993), Kiev (1995) og Berlin (1999) og Kastellet skole i Oslo (2004).
Som møbeldesigner er Ellingsen best kjent for stolen Ida for Sørlie Møbler, som er premiert. Møblene er vist i flere kollektivutstillinger etter 1987.Beate Ellingsen har fått Oslo bys kulturstipend 1990, Jacob-prisen 1996, Merket for god design (for stolen Ida) 1997 og Statens byggeskikkpris 2001 for Sametinget.


== Referanser ==


== Eksterne lenker ==
Offisielt nettsted
Eventyrtid

Eventyrtid (engelsk originaltittel: Adventure Time, opprinnelig Adventure Time with Finn and Jake) er en amerikansk, animert eventyrserie for barn som har gått på Cartoon Network siden 2010. Den er skapt av Pendleton Ward, produsert av Frederator Studios og animert av Rough Draft Korea i Sør-Korea. 
Eventyrtid har blitt karakterisert som en popkulturell, psykedelisk undergrunnssuksess kjennetegnet av «barne-tv-estetikk, absurde figurer og dialoger, fragmenterte fortellinger og surrealistisk humor.»


== Innhold og form ==
Eventyrtid handler om bestevennene Finn, en gutt på 14 år med hvit lue med hakestropp og ører, og Jake, en gul hund som kan omforme kroppen og bli liten og stor. Disse møter stadig nye utfordringer og andre merkelige figurer i «Landet Ooo» (Land of Ooo). Serien er inspirert av rollespillet Dungeons & Dragons og moderne videospill. Historiene er preget av tullete humor, surrealistisk kreativitet, overraskende påfunn og en både ironisk og barnslig lek med en stor mengde fantasifigurer.
Skikkelser og landskap er tegnet i et overdrevent fargerikt formspråk kjent fra kommersielle TV-serier og moderne populærkultur beregnet på små barn. I USA har Eventyrtid alderssensuren TV-PG som betyr at serien har «innhold som ikke passer yngre barn».
Serien kom opprinnelig som en pilotepisode på «Random Cartoons» på TV-kanalen Nickelodeon som gav ut en kortfilm av serien i 2008. Etter at serien ble en stor hit på internett, overtok Cartoon Network serien. Eventytid har siden blitt en salgs- og kritikermessig suksess som har fått flere utmerkelser, deriblant to Primetime Emmy Awards. Serien har også fått en stor tilhengerskare blant barn, ungdommer og unge voksne, og regnes av flere som en kult-serie.
Det er utgitt tre separate DVD-er av serien i Norge med hele første sesong.


== Norske stemmer ==
Kristian Holten Bjerke som Finn
Tommy Karlsen som Jake
Hanne Dancke Arnesen som Prinsesse Sukkersøt
Per Skjølsvik som Iskongen
Christel Marie Blunck som Marceline
Cathrine Bang Norum
Gaute Boris Skjegstad
Jon Arne Bjørnstad
Katrine Blomstrand
Lars Sundsbø
Sigbjørn Solheim
Lena Meieran
Hallvard Lydvo
Henrik Horge


== Episoder ==


=== Sesong 1 ===


== Referanser ==


== Eksterne lenker ==
(en) Eventyrtid på Internet Movie Database 
(en) Eventyrtid på Rotten Tomatoes 
(en) Eventyrtid på Metacritic
Kviknegutta

Kviknegutta er et norsk danseband fra Kvikne som hadde sin første opptreden som duo av konfirmantene Kristoffer Grøtli (trekkspill) og Håkon Kleven (bass) i 1948. Ganske snart fikk de med seg Gunnar Lindemark på slagverk og kalte seg da Grøtlis trio.I løpet av de neste årene ble gruppa forsterket med Ivar Simastuen (bass/sang) og Eivind Svergja (trekkspill) og Gunnar Frengstad (trekkspill). Da Kristoffer reiste i militæret i 1953, foretok Eivind en omdåp ettersom ingen i gruppa lenger het Grøtli. Det nye navnet ble Kviknegutta – et navn som ble varig.
Gruppa besto nå av: Eivind Svergja, Eivind Frengstad, Gunnar Lindemark og Ivar Simastuen.
Kristoffer Grøtli kom tilbake etter endt verneplikt i 1955. 
Gunnar Lindemark sluttet i 1958 og da overtok Iver Nymoen som holdt koken helt til 1968 da Kåre Mjøen overtok slagverket.
Repertoaret besto av gammeldans og datidens kjente slagere. Kjente låter inkluderer Tico, Tico, Lise Lotte, Sentimental og Ola var fra Sandefjord.
Ivar Simastuen begynte på politiskolen og dermed var også han ute av gruppa. Likevel sluttet ikke Ivar med musikken, men fortsatte som soloartist og ga ut en rekke LP-plater. Da gikk han under navnet «Den syngende politimann».
Ivan Grøtli overtok bassen etter Ivar Simastuen. 
Kona til Kristoffer, Astrid Kjerstad Grøtli, ble orkesterets første faste kvinnelige vokalist.
Senere var også Laila Fagerhaug og Jenny Fossmo fra Meldal innom og sang. Disse er nå kjent fra visegruppa «Låt & olåt»
Andre kvinnelige vokalister som har vært innom gruppa er Haldis Grøtli, Inger Grøtli og Ingrid Guldvik.
Gjennom årene har totalt mellom 60 og 70 musikere vært innom gruppa. Militæret, familieliv og jobbsituasjoner var hovedårsakene til mannskapsbyttet.
Et storstilt 60-årsjubileum med bred pressedekning i bl a. Østlendingen og Arbeidets Rett, ble avviklet på Kvikne 2. og 3 august 2013. Jubileumsbesetningen 2013 består av Haldis Grøtli, Inger Grøtli, Håvard Lauvås, Vidar Fossen, Dag Eithun, Trygve Iversen og Jon Knudsen. Reportuaret er basert på dansemusikk fra 1970-tallet.


== Referanser ==


== Eksterne lenker ==
Tico, Tico på YouTube
Sentimental på YouTube
Ola var fra Sandefjord på YouTube
Becca og søsteren med sterk låt til mormor i Østlendingen
Tok hjembygda med storm i Østlendingen
Kvikneguttas festaften i Arbeidets Rett
Lilli Gjerløw

Lilli Gjerløw (født 19. juni 1910 i Nord-Audnedal, død 4. desember 1998 i Oslo) var en norsk arkivar og skrifthistoriker, ekspert på analyse og datering av fragmenter fra liturgiske skrifter.

Etter examen artium 1929 i Arendal der hun vokste opp studerte hun ved Det Kongelige Frederiks Universitet og i tre år ved École Nationale des Chartes i Paris, hvor hun oppnådde tittelen archiviste-paléographe i 1935, altså arkivar innen paleografi (gamle skriftarter). Hun jobbet så ved Kjeldeskriftinstituttet 1935–80 med Oluf Kolsrud som hadde etablert det i 1922 og var hennes sjef frem til sin død i 1945.Gjerløw var ofte i andre arkiver, som i Vatikanbiblioteket 1937. Hun fortsatte Kolsruds utredninger fra Nidarosdomen og tilskyndet Helge Fæhn til å utgi Manuale norvegicum (Presta handbók) i 1962. Det ble bind 1 av Libri liturgici provinciae Nidrosiensis medii aevi. Selv ga hun ut Ordo Nidrosiensis Ecclesiae (Orðubók) og Antiphonarium Nidrosiensis Ecclesiae som henholdsvis bind 2 og 3 i samme serie.
Hun ble dr.philos. 1962 med avhandlingen Adoratio Crucis. The Regularis Concordia and the Decreta Lanfranci, altså reglene for engelske klostre fra 970.
Gjerløw oversatte også mange skjønnlitterære bøker til norsk. Hun var en tid gift med Albert Lange Fliflet (1908–2001) som i 1967 utga Kalevala på norsk. Morgenbladets redaktør Olaf Gjerløw var hennes søskenbarn.


== Utmerkelser ==
Fridtjof Nansens belønning for fremragende forskning 1982
Det Norske Videnskaps-Akademi, innvalgt 1984


== Utgivelser ==
Lilli Gjerløw (1935). Etude sur la littérature scandinave qui dérive de la Karlamagnússaga. PUF. 
Lilli Gjerløw (1961). Adoratio crucis: the Regularis concordia and the Decreta Lanfranci. Manuscript studies in the early medieval church of Norway. Universitetsforlaget.  [177 sider]
Lilli Gjerløw (1968). Ordo Nidrosiensis ecclesiae (Orðubók). Universitetsforlaget.  [551 sider. Bind 2 av Libri liturgici provinciae Nidrosiensis medii aevi]
Lilli Gjerløw (1979). Antiphonarium Nidrosiensis ecclesiae. Norsk historisk kjeldeskrift-institutt, Den rettshistoriske kommisjon.  [305 sider. Bind 3 av Libri liturgici provinciae Nidrosiensis medii aevi]
Lilli Gjerløw (1980). Liturgica Islandica. C. A. Reitzels bokhandel.  [Bind 35 og 36 av Bibliotheca Arnamagnæana]


== Referanser ==
Balansekjele

Balansekjele er en beholder for servering av te eller tevann. Balansekjeler har to horisontale tapper på hver side slik at kjelen kan henge i et tilhørende stativ, og i stativet er det gjerne montert en spritlampe for å holde tevannet varmt. Ballansekjeler er laget i sølv eller andre metaller. De var særlig populære i perioden fra ca. 1850 til omkring 1920.


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Se balansekjeler i DigitaltMuseum
Fløtemugge

Fløtemugge eller melkemugge er en betegnelse på en liten mugge for servering av fløte eller melk til kaffe eller te. Mugger som inngår i et kaffeservise eller teservise er ganske små, mens melkemugger til et frokostservise ofte er ganske stor. Muggene kan være laget av ulike slags metall, keramikk eller glass. Eksklusive mugger er gjerne gjort i ekte sølv, sølvplett eller tynt høybrent feltspatporselen.
På 1800-tallet ble det vanlig med fløtemugger og sukkerkopper som hørte sammen, gjerne med et lite brett, og disse blir da kalt fløtestell. Fløtesett i keramikk kan inngå i hele kaffe- og/eller teserviser, men fløtesett i metall kan være tilbehør til kaffe- og/eller tekanner i samme design.


== Se også ==
Spilkum
Sukkerskål


== Referanser ==


== Litteratur ==
Fossberg, Jorunn (1994): Norsk sølvstempler. Gullsmedhåndverk i byene på østlandet før 1870. Oslo. ISBN 82-00-21696-9
Halvorsen, Josef og Larsen, Kjell Egil (1997) "Gammelt Porsgrund" Klenodier verd å eie. Porsgrunn. ISBN 82-992998-2-9.
Østby, Jon Birger (1983): Nomenklatur for drikkestell, med tegninger av Torill Sand. Oslo]


== Eksterne lenker ==
Fløtemugger i DigitaltMuseum
Kjøpmannssammenslutningen Køff

Køff Nord AS (Kjøpmennenes Økonomiske Felles Foretagende) var en kjøpmannsammenslutning som startet i 1950 i Trondheim. 
Selskapet ble etablert ved at kjøpmenn fra Trondheim og omegn sammen med andelslaget Køff A/L kjøpte trondheimsfirmaet B. I. Brodersen, et engrosfirma som hadde vært aktivt siden 1901. Brodersens «Krone Kaffe» som hadde vært i salg siden 1906 ble et av selskapets mest kjente varemerker.
Køff-gruppen AS opphørte som samarbeidsorganisasjon i årsskiftet 1995/96. I 2004 inngikk Køff Nord AS som en del av Hakon Gruppen, som i dag tilsvarer ICA Norge.


== Eksterne lenker ==
Strinda Historielag om Køff
Jesse Spencer

Jesse Gordon Spencer (født 12. februar 1979) er en australsk skuespiller og musiker. Han er mest kjent for sin rolle som barneskuespiller i såpeoperaen Naboer på australsk TV samt som doktoren Robert Chase i House M.D.. Spencer er født og oppvokst i Melbourne, Victoria, men har med rollen i House bodd i USA de siste årene. Spencer hadde også rollen som Matthew Casey i Chicago Fire.


== Referanser ==


== Eksterne lenker ==
(en) Offisielt nettsted 
(en) Jesse Spencer – kategori av bilder, video eller lyd på Commons 
(en) Jesse Spencer – galleri av bilder, video eller lyd på Commons 
(en) Jesse Spencer på Internet Movie Database 
(sv) Jesse Spencer i Svensk Filmdatabas 
(da) Jesse Spencer på Scope 
(fr) Jesse Spencer på Allociné 
(en) Jesse Spencer på AllMovie 
(en) Jesse Spencer hos Turner Classic Movies 
(en) Jesse Spencer hos Rotten Tomatoes 
(en) Jesse Spencer hos The Movie Database
YEP

Youth Exchange Program (YEP) er et internasjonalt utvekslingsprogram for ungdom i regi av Brunstad Christian Church (også kjent som Smiths venner). YEP ble etablert i 2005, og er en frivillig ordning. Ungdom mellom 18 og 25 år fra hele verden kan søke om opptak, og ca. 250 av disse inviteres til YEP hvert år. Engasjementet i YEP går normalt over ett år.
Ungdomsprogrammets forløper var en arbeidsstokk på 20-30 ungdommer fra Brunstad Christian Church som bodde og jobbet på Brunstad i perioden hvor stevnesenteret og boenhetene på stedet ble bygget ut i perioden 2002-2005.


== Intensjon ==
YEP har som hovedformål å gi sine deltakere kunnskap om Brunstad Christian Churchs historie og trosgrunnlag, misjonsarbeid og menighetsliv, samt opplæring i norsk språk og kultur. Deltakerne skal også lære respekt og toleranse ved å være i et multikulturerlt miljø, og det tilrettelegges for frivillig innsats i Brunstad Christian Churchs konferanser og prosjekter.


== Flerkulturell deltakelse ==
YEP har siden starten i 2005 hatt en flerkulturell profil med over 20 nasjonaliteter representert. Dette har senere økt til rundt 30 nasjonaliteter.I YEPs program inngår blant annet:

sang- og musikkvirksomhet som omfatter musikktradisjoner og musikkstiler fra mange deler av verden.
flerspråklig film- og multimedieproduksjon
språkopplæring med hovedvekt på vertslandets hovedspråk, med påfølgende translatøroppgaver
kulturkvelder med fokus på ulike nasjonalitetsgrupper eller kulturerStadig flere deltar i utvekslingsordninger med YEP-avdelinger utenfor Norge. Mange deltakere deltar i YEP-programmer både i Øst-Europa, og Europa generelt, samt Sør-Amerika, Asia og Afrika. Her deltar de i lokale prosjekter som bygging av aktivitetssentra, arbeid med barn og unge, lokal musikk- og medieproduksjon, deltakelse i det lokale menighetslivet, samt generell misjonsvirksomhet.


== Vertsskap for BCC-konferanser ==
Mange av deltakerne tilbringer YEP-året på Oslofjord Convention Center. Her holder Brunstad Christian Church sine store internasjonale konferanser fem til seks ganger årlig, og hver sommer leier de stedet eksklusivt i ca. to måneder. YEP-deltakerne er i disse periodene en del av vertskapet. På disse arrangementene kan det komme mennesker fra opptil 40 nasjoner.


== Referanser ==
Fylkesvei 79 (andre betydninger)

I Norge finnes fylkesvei 79 i de følgende fylkene:

Fylkesvei 79 (Akershus)
Fylkesvei 79 (Hedmark)
Fylkesvei 79 (Hordaland)
Fylkesvei 79 (Oppland)
Fylkesvei 79 (Rogaland)
Dogs4All (messe)

Dogs4All er en messe som arrangeres årlig av Norges Varemesse i Lillestrøm i samarbeid med Norsk Kennel Klub. Messen ble første gang arrangert i 2009, og er en messe for publikum kombinert med hundeutstilling. Dette er et arrangement med mangfold av oppvisninger, show, aktiviteter, samt en stor salgsutstilling med alt relatert til hund og hundehold.  Norsk Vinnerutstilling har vært arrangert som del av Dogs4All to ganger og Nordisk Vinnerutstilling én gang. Det avvikles også konkurranser i de ulike grenene Agility, Lydighet (hundesport), Kreativ lydighet og juniorhandling på både nordisk og norsk nivå.


== Fakta Dogs4All-messen ==
Publikumsmesse og hundeutstilling
Over 300 hunderaser representert
Rasetorg med over 60 hundeklubber representert
Over 18 000 besøkende


== Eksterne lenker ==
Messens hjemmeside Arkivert 23. desember 2011 hos Wayback Machine.
Norsk Kennel Klub
European Dog Show 2015
Norges Varemesse
Kjørebok

Kjørebok er en dokumentasjon av kjøring med f.eks. en bil, snøskuter eller andre kjøretøyer. Den viktigste grunnen til at man fører kjørebok er krav fra arbeidsgiver, eier av kjøretøy eller skattemyndighetene. Andre grunner for å føre kjørebok kan være eget regnskap og egen dokumentasjon, eller for å få kompensasjon for egne utgifter ved kjøring.


== Krav fra skattemyndighetene (Norge) ==
En godkjent kjørebok for tjenestekjøring (bruk av privatbil i jobbsammenheng) må inneholde:

Utgangspunktet for dagens kjøring (startadresse)
Hvilket firma, byggeplass, arrangement eller lignende som er besøkt
Formål med turen (Årsaken til besøket)
Hvor kjøringen avsluttes (stoppadresse)
Kjørelengden ifølge kilometertelleren (kilometer kan også registreres elektronisk f.eks. ved bruk av GPS)I utgangspunktet skal likningsmyndighetene kunne sette seg i en bil, og kjøre i henhold til kjøreboken, og få samme antall kilometer.
Eier av privatbil som bruker den i eget firma trenger kjørebok for å dokumentere kravet om kompensasjon for egen kjøring. Som privatperson vil man få dekket sine utgifter fra firmaet, mens firmaet vil få fradrag for disse utgiftene i regnskapet.
For de som har yrkesbil, en bil som eies av firmaet og disponeres av arbeidstaker for å utføre arbeid, og hvor firmaet dekker all bruk av bilen, er det viktig å dokumentere kjøringen. Dersom bilen benyttes privat, skal både yrkeskjøring og privatkjøring dokumenteres i kjøreboken.
For mange vil det å føre en nøyaktig kjørebok være tidkrevende og det finnes egne dataprogrammer som tilbyr elektronisk kjørebok. Disse må også føres manuelt via feks en pc, mobil eller pda. Det andre alternativet er en automatisk elektronisk kjørebok. For å oppnå automatikken er man avhengig av å installere en maskinvare (svart boks) i bilen, denne vil følge med på hvor bilen er og hvor langt den kjøres ved hjelp av GPS. Data blir sendt inn til en server, som dekoder og genererer en nøyaktig kjørebok.


== Krav fra arbeidsgiver ==
Det blir stadig mer vanlig at arbeidsgiver ønsker kontroll med hvordan firmaets biler benyttes, og en nøyaktig ført kjørebok vil gi ledelsen en mulighet til å følge med på bilbruk og bilkostnader. Det er vanlig at kjørebøker samles inn ved jevne mellomrom, og at nærmeste overordnede signerer for godkjent bilbruk.


== Krav fra kommune/fylke ==
Ferdsel i utmark med motorkjøretøy er strengt regulert, og det stilles krav til kjørebok for personer som får løyve til å ferdes i utmark med kjøretøy. Kjørebøkene leveres da inn etter endt sesong.


== Elektronisk kjørebok ==
En elektronisk kjørebok er en automatisert utgave av den tradisjonelle, papirbaserte kjøreboken. Teknologien som muliggjør en automatisk elektronisk kjørebok er GPS-systemet. Ved hjelp av signaler fra GPS-satellittene vil en GPS-mottaker kunne følge med hvor og hvor langt et kjøretøy kjører, og benytte disse data til å generere en kjørebok. Enkelte systemer er offline systemer, hvor GPS mottakeren må medbringes og kobles til en PC for å kunne hente ut kjøreboken, mens andre systemer er online systemer som kommuniserer data over GSM nettverket (enten via SMS eller GPRS).


== Referanser ==
Forvaltningsfellesskapet Seiffen

Forvaltningsfellesskapet Seiffen er et forvaltningsfellesskap som ble opprettet i Mittlerer Erzgebirgskreis og som idag eksisterer i Erzgebirgskreis i Direktionsbezirk Dresden i Sachsen. Forvaltningsfellesskapet ble opprettet den 1. april 2000, og består av de tre kommunene Seiffen, Deutschneudorf og Heidersdorf. Forvaltningsfellesskapet hadde sitt sete ved Rathaus 4 i Seiffen.
Forvaltningsforbundet Wildenstein

Forvaltningsforbundet Wildenstein er et forvaltningsforbund som ble opprettet i Mittlerer Erzgebirgskreis og som idag eksisterer i Erzgebirgskreis i Direktionsbezirk Dresden i Sachsen. Forvaltningsforbundet ble opprettet den 29. mars 1994 av de tre kommunene Börnichen, Grünhainichen og Waldkirchen. Den 28. oktober 1998 ble det fastslått gjennom en lovgivning i forbindelse med en kommunereform at også Borstendorf måtte bli medlem av forbundet.
Waldkirchen ble innlemmet i Grünhainichen den 21. mars 2009 og er ikke lenger medlem av forvaltningsforbundet.
Forvaltningsforbundet har sitt sete ved Chemnitzer Str. 41 i Grünhainichen.